དེ་ནས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་ཐུགས་དགྱེས་ཚོར་ཆེན་པོ་དང་འབྲེལ་བོན་དགོན་སྤྱི་དང་།བཙུན་མའི་དགོན་པར་སློབ་གཉེར་སྐོར་ལ་ཤུགས་སྐྱོན་དགོས་པའི་སྐོར་དང་།ཞང་ཞུང་མངའ་རིས་ཀྱི་སྐོར།བོད་ཀྱི་ལོ་རྒྱུས་ཀྱི་ཁུངས་བོན་པོ་ལ་ཐུག་ཡོད་སྐོར་སོགས་བཀའ་གནང་བ་དང་།གདན་ས་ཆེན་མོ་སྨན་རིའི་གླིང་དང་།༸སྐྱབས་རྗེ་སྨན་རིའི་ཡོངས་འཛིན་སྨྲ་བའི་དབང་པོ་མཆོག་གིས་ཕྱག་བཏབ་པའི་དཔལ་ལྡན་ཁྲི་བརྟན་ནོར་བུ་རྩེ་གཉིས་ཀྱི་སློབ་གཉེར་གནང་ཕྱོགས་དང་རྩོད་པ་གནང་ཕྱོགས་ལ་བསྔགས་བརྗོད་གནང་བ་དང་།ལུང་རྟོགས་ཟླ་བ་དར་རྒྱས་རིན་པོ་ཆེ་མཆོག་སྨན་རིའི་ཁྲི་འཛིན་༣༤པར་རྟགས་སྒྲིལ་བབས་པར་རྗེས་སུ་ཡི་རངས་དང་།མ་འོངས་པར་བསྟན་པ་འཛིན་སྐྱོང་སྤེལ་གསུམ་གནང་ཕྱོགས་སྐོར་སོགས་ལ་གསུང་མོལ་ཞིབ་ལྷུག་གནང་ཡོད་པ་རེད།སྐབས་དེར་ན་རི་བའི་ཁྲི་འཛིན་༣༤པ་ལུང་རྟོགས་ཟླ་བ་དར་རྒྱས་རིན་པོ་ཆེ་མཆོག་གིས་གསར་མཇལ་དང་ལྷན་དུ་སྐྱོང་སྤྲུལ་བསྟན་འཛིན་རྣམ་རྒྱལ་རིན་པོ་ཆེ་མཆོག་དང་།སྤྱི་འཐུས་དགེ་བཤེས་སྨོན་ལམ་མཐར་ཕྱིན་ལགས།དགེ་བཤེས་ཤེ་ཙུ་རྒྱ་མཚོ་ལགས་སོགས་མཉམ་བཅར་ཞུས་ཡོད་པ་བཅས།།